عملے، عوامی شکایات اور پنشن کی وزارت
مرکزی وزیر ڈاکٹر جتیندر کا کہنا ہے کہ مزدوروں کی آبادی کا تناسب 
2017-18 میں 46.8 فیصد سے بڑھ کر 2020-21 میں 52.6 فیصد ہو گیا ہے، جو کہ پیداواری سرگرمیوں میں لوگوں کی زیادہ مصروفیت کو ظاہر کرتا ہے
بے روزگاری کی شرح  میں 2017-18 کے بعد سے مسلسل کمی کا رجحان دیکھا گیا ہے:مرکزی وزیر کا بیان
آتم نربھر بھارت پیکیج کے تحت حکومت ملک کو خود کفیل بنانے اور روزگار کے مواقع پیدا کرنے کے لیے ستائیس لاکھ کروڑ روپے سے زیادہ کے مالی محرک فراہم کر رہی ہے
آتم نربھر بھارت روزگار یوجنا  کے ذریعہ 60 لاکھ سے زیادہ لوگوں کو فائدہ ہوا ہے ، جو پہلی اکتوبر 2020 سے شروع کیا گیا ہے تاکہ نئے روزگار کے مواقع پیدا کرنے کے لئے آجروں اور اب تک کووڈ-19 عالمی وبا کے دوران روزگار کے نقصانات کی بحالی کے لئے ترغیب دی جاسکے
سائنس اور ٹیکنالوجی اور ارضیاتی سائنسز کے مرکزی وزیر مملکت  ،وزیر اعظم کے دفتر میں وزیر مملکت، عملے عوامی شکایات ،پینشن ، ایٹمی توانائی اور خلاء کے مرکزی وزیر مملکت ڈاکٹر جتیندر سنگھ نے بتایا کہ مزدوروں کی آبادی کا تناسب  2017-18 میں 46.8 فیصد سے بڑھ کر 2020-21 میں 52.6 فیصد ہو گیا ہے، جو کہ پیداواری سرگرمیوں میں لوگوں کی زیادہ مصروفیت کو ظاہر کرتا ہے۔
راجیہ سبھا میں ایک سوال کے تحریری جواب میں، ڈاکٹر جتیندر سنگھ نے کہا کہ ڈبلیو پی آر نے پچھلے چار سالوں میں مسلسل اوپر کی طرف رجحان دکھایا ہے، جب کہ بے روزگاری کی شرح  میں 2017-18 کے بعد سے مسلسل کمی کا رجحان دیکھا گیا ہے۔
روزگار اور بے روزگاری سے متعلق سرکاری اعداد و شمار کا وسیلہ وقتاً فوقتاً ایک لیبر فورس سروے  ہے جو 2017-18 سے وزارت شماریات اور پروگرام عمل درآمد  کے ذریعے کیا گیا ہے۔ سروے کی مدت اگلے سال جولائی سے جون تک ہے۔ پی ایل ایف ایس کی سالانہ دستیاب رپورٹوں کے مطابق، 15 سال یا اس سے زیادہ کی عمر کے افراد کے لیے معمول کی حیثیت کے مطابق مزدوروں کی آبادی کا تناسب  اور بے روزگاری کی شرح  حسب ذیل ہے:
|
|
سال
|
|
مزدوروں کی آبادی کا تناسب فیصد میں
|
|
بے روزگاری کا تناسب فیصد میں
|
|
2017-18
|
|
46.8
|
|
6.0
|
|
2018-19
|
|
47.3
|
|
5.8
|
|
2019-20
|
|
50.9
|
|
4.8
|
|
2020-21
|
|
52.6
|
|
4.2
وسیلہ : پی ایل ایف ایس ، ایم او ایس پی آئی
ڈاکٹر جتیندر سنگھ نے کہا کہ روزگار پیدا کرنے کے ساتھ ساتھ روزگار میں بہتری لانا حکومت کی ترجیح ہے۔ اسی مناسبت سے حکومت ہند نے حالیہ دنوں میں بے روزگاری کے مسئلے سے نمٹنے کے لیے مختلف اقدامات کیے ہیں۔
وزیرموصوف نے کہاکہ حکومت ہند نے کاروبار کو محرک فراہم کرنے کے لئے آتم نربھر بھارت پیکج کا اعلان کیا ہے اور کووڈ- 19 کے منفی اثرات کو کم کرنے کے لیےبھی آتم نربھر بھارت کا اعلان کیا ہے۔ اس پیکیج کے تحت حکومت ستائیس لاکھ کروڑ روپے سے زیادہ مالیت کے مالی محرک فراہم کر رہی ہے۔ یہ پیکج ملک کو خود کفیل بنانے اور روزگار کے مواقع پیدا کرنے کے لیے مختلف طویل المدتی اسکیموں/ پروگراموں/ پالیسیوں پر مشتمل ہے۔
آتم نربھر بھارت روزگار یوجنا یکم اکتوبر 2020 سے شروع کی گئی تھی تاکہ آجروں کو نئے روزگار پیدا کرنے اور کووڈ-19 وبائی امراض کے دوران ملازمت کے نقصان کی بحالی کے لیے ترغیب دی جاسکے۔فائدہ اٹھانے والوں کے رجسٹریشن کی آخری تاریخ 31.03.2022 تھی۔ 28.11.2022 تک 60.13 لاکھ مستفیدین کو فوائد فراہم کیے گئے ہیں۔
بجٹ 2021-22 نے پیداوار سے منسلک ترغیبی  اسکیمیں شروع کیں، جن کی لاگت 1.97 لاکھ کروڑ روپے ہے اور یہ 2021-22 سے شروع ہونے والی 5 سال کی مدت کے لیے ہے۔حکومت کی طرف سے نافذ کی جارہی پی ایل آئی اسکیموں میں 60 لاکھ نئی ملازمتیں پیدا کرنے کی صلاحیت ہے۔
پی ایم گتی شکتی اقتصادی ترقی اور پائیدار ترقی کے لیے تبدیلی کا ایک طریقہ کار ہے۔یہ نقطہ نظر سات وسیلوں سے چلتا ہے،جن میں سڑکیں، ریلوے، ہوائی اڈے، بندرگاہیں، ماس ٹرانسپورٹ، آبی گزرگاہیں اور لاجسٹک انفراسٹرکچر شامل ہیں۔یہ نقطہ نظر صاف توانائی سب کا پریاس، سے تقویت یافتہ ہے جس کی وجہ سے سب کے لیے ملازمت اور کاروبار کے وسیع مواقع پیدا ہوتے ہیں۔
پردھان منتری مدرا یوجنا  خود روزگار میں آسانی پیدا کرنے کے لئے حکومت کی طرف سے نافذ کی جارہی ہے۔پی ایم ایم وائی کے تحت، 10 لاکھ روپے تک کے ضمانت کے بغیر مفت قرضے بہت چھوٹے /چھوٹے کاروباری اداروں اور افراد کو ان کی کاروباری سرگرمیاں قائم کرنے یا کاروباری سرگرمیوں کو وسعت دینے کے قابل بنانے کے لیے فراہم کئے جاتے ہیں ۔اسکیم کے شروع کئے جانے کے بعد سے ملک میں صنعت کاروں کے تمام زمروں کو 25.11.2022 تک، 37.75 کروڑ روپے کے قرضے دئے گئے جن کی رقم 21.02 لاکھ کروڑ روپے بنتی ہے۔
حکومت ہند 01 جون 2020 سے پرائم منسٹر اسٹریٹ وینڈرز آتما نربھر ندھی  کو لاگو کر رہی ہے تاکہ خوانچہ فروشوں کو اپنے کاروبار کودوبارہ شروع کرنے کے لیے ضمانت کے بغیر مفت ورکنگ ،پونجی قرض کی سہولت فراہم کی جا سکے، جن پر کووڈ- 19 کی وبا کے دوران برا اثر پڑا تھا۔اس اسکیم کے تحت 8 دسمبر 2022 تک 37.95 لاکھ مستفیدین کو 4396.12 کروڑ روپے کے قرضے دئے گئے ہیں جن کی رقم 43.66 لاکھ روپے بنتی ہے۔
حکومت ہند روزگار پیدا کرنے کے لئے وزیر اعظم ایمپلائمنٹ جنریشن پروگرام ، مہاتما گاندھی نیشنل رورل ایمپلائمنٹ گارنٹی اسکیم  اور پنڈت دین دیال اپادھیائے گرامین کوشلیا یوجنا  اور دین دیال انتودیا یوجنا - قومی شہری ذریعہ معاش مشن  وغیرہ اسکیموں پر خاطر خواہ سرمایہ کاری اور عوامی اخراجات پر مشتمل مختلف پروجیکٹوں کی حوصلہ افزائی کر رہی ہے۔
ان اقدامات کے علاوہ، حکومت کے مختلف اہم پروگرام جیسے میک ان انڈیا، اسٹارٹ اپ انڈیا، اسٹینڈ اپ انڈیا، ڈیجیٹل انڈیا، اسمارٹ سٹی مشن، اٹل مشن فار ریجویوینیشن اور اربن ٹرانسفارمیشن، ہاؤسنگ فار آل وغیرہ کی طرف بھی توجہ دی گئی ہے تاکہ روزگار کے مواقع پیدا کئے جاسکیں۔